text: Fjerde maraton i streg: - Jeg elskede det, men jeg er træt
  06 februar 2019 kl. 20.39
  Ekstremløber Kristina Schou Madsen løber i aften dansk tid syvende og sidste maraton i streg.
  Hun er lille smule træt, da hun løber over målstregen efter 42 kilometers løb i Madrid.
  - Jeg elskede det. Der var en stejl bakke på hver omgang, og når man løber op, så skal man jo også ned igen, siger Kristina Schou Madsen sekunder efter hun er kommet i mål, uden at hun dog lyder specielt forpustet.
  Kristina Schou Madsen, ekstremløber: "Nu er jeg træt, men jeg er også glad."
  Det er det fjerde maraton på fire dage, som Kristina Schou Madsen har løbet. Det vildeste er, at efter hun krydsede målstregen i Madrid manglede hun stadig tre maratonløb. I alt syv maratoner på syv dage – på syv kontinenter. Løbet i Spanien gennemførte hun i mandags, tirsdag løb hun et maraton i Santiago og i aften løber hun så det sidste løb i Miami.
  - Jeg nød det, og jeg slog faktisk min bedste tid indtil nu. Nu er jeg træt, men jeg er også glad, siger Kristina Schou Madsen.
  
  